સુરેન્દ્રનગર જિલ્લામાં છેલ્લા ઘણા સમયથી ભરતીઓ બંધ કોન્ટ્રાક્ટ બેઝ પર કામગીરી થઈ રહી છે. નગરપાલિકામાં સફાઈ કામદારોને કોન્ટ્રાક્ટ બેઝ પર કામ કરાવી તેઓનું શોષણ થતુ હોવાની અનેકવાર રજૂઆતો કરવામાં આવી છે. સુરેન્દ્રનગર નગરપાલિકામાં અનેક કર્મચારીઓની ખાલી જગ્યા હોવા છતા ભરવામાં આવતી નથી. બીજીતરફ સેનીટેશન, વોટર વર્કસ વગેરે વિભાગોમાં કોન્ટ્રાક્ટ બેઝ પર કર્મચારીઓને કામગીરી કરાવવામાં આવી રહી છે. તાજેતરમાં જ સુરેન્દ્રનગર પાલિકામાં કોન્ટ્રાક્ટ બેઝ પર કામ કરતા ૧૮ કર્મચારીઓને વગર નોટિસો ગેરકાયદેસર રીતે છૂટા કરવામાં આવ્યા હતા.